Document ID: 31997R0435

ΚΑΝΟΝΙΣΜΟΣ (ΕΚ) αριθ. 435/97 ΤΗΣ ΕΠΙΤΡΟΠΗΣ της 6ης Μαρτίου 1997 για τροποποίηση του κανονισμού (ΕΚ) αριθ. 746/96 περί λεπτομερειών εφαρμογής του κανονισμού (ΕΟΚ) αριθ. 2078/92 του Συμβουλίου σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2078/92 του Συμβουλίου, της 30ής Ιουνίου 1992, σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου (1), όπως τροποποιήθηκε από τον κανονισμό (ΕΚ) αριθ. 2772/95 της Επιτροπής (2), και ιδίως το άρθρο 9,
Εκτιμώντας:
ότι ο κανονισμός (ΕΚ) αριθ. 746/96 της Επιτροπής (3) προβλέπει κανόνες όσον αφορά τις αλλαγές στην εκμετάλλευση δικαιούχου ενός γεωργοπεριβαλλοντικού μέτρου 7
ότι τα κράτη μέλη πρέπει να έχουν τη δυνατότητα να προβλέψουν ειδικούς κανόνες για να προσαρμοσθούν δεσμεύσεις σε γεωργοπεριβαλλοντικά προγράμματα σε αύξηση της εκτάσεως της εκμεταλλεύσεως του δικαιούχου ή σε επέκταση εντός της εκμεταλλεύσεως της εκτάσεως που υπόκειται σε δέσμευση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γεωργικών διαρθρώσεων και αγροτικής ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 11 του κανονισμού (ΕΚ) αριθ. 746/96 αντικαθίσταται από το κείμενο που ακολουθεί:
«Άρθρο 11
Αλλαγή στην εκμετάλλευση
1. Εάν, κατά τη διάρκεια της περιόδου για την οποία έχει αναληφθεί η δέσμευση, η εκμετάλλευση μεταβιβαστεί, εν όλω ή εν μέρει, σε άλλο πρόσωπο, το πρόσωπο αυτό δύναται να υπεισέλθει στη δέσμευση για την υπόλοιπη περίοδο. Εάν δεν συμβεί κάτι τέτοιο, ο δικαιούχος υποχρεούται να επιστρέψει τις ενισχύσεις που εισέπραξε σύμφωνα με το άρθρο 20 παράγραφος 1. Τα κράτη μέλη δύνανται να μην απαιτήσουν την επιστροφή αυτή εάν, σε περίπτωση οριστικής παύσης των γεωργικών δραστηριοτήτων του δικαιούχου, ο οποίος έχει ήδη εκπληρώσει τρία έτη της υποχρέωσής του, δεν ήταν δυνατό να πραγματοποιηθεί ανάληψη της εν λόγω δέσμευσης από διάδοχο.
Τα κράτη μέλη δύνανται να λάβουν ειδικά μέτρα ώστε να αποφευχθεί, στην περίπτωση αμελητέων αλλαγών στην κατάσταση της εκμετάλλευσης, να καταλήξει η εφαρμογή του πρώτου εδαφίου σε μη ενδεδειγμένα αποτελέσματα όσον αφορά την ανειλημμένη δέσμευση.
2. Στην περίπτωση που ο δικαιούχος δεν μπορεί να συνεχίσει να τηρεί τις δεσμεύσεις που ανέλαβε λόγω του ότι η εκμετάλλευσή του αποτελεί το αντικείμενο αναδασμού, ή άλλων ανάλογων δημόσιων παρεμβάσεων χωροταξικής ρύθμισης, τα κράτη μέλη λαμβάνουν τα μέτρα εκείνα που είναι αναγκαία για να προβλεφθεί η προσαρμογή των δεσμεύσεων στη νέα κατάσταση της εκμετάλλευσης. Εάν μία τέτοια προσαρμογή καθίσταται αδύνατη, η δέσμευση παύει να ισχύει χωρίς να ζητείται επιστροφή για την περίοδο για την οποία ίσχυε η δέσμευση.
3. Εφόσον κατά τη διάρκεια της περιόδου για την οποία έχει αναληφθεί η δέσμευση, ο δικαιούχος αυξήσει την έκταση της εκμετάλλευσής του, τα κράτη μέλη δύνανται να προβλέπουν:
α) την επέκταση της δέσμευσης για την κάλυψη της επιπλέον έκτασης και για την εναπομένουσα περίοδο της ανάληψης της δέσμευσης, υπό τον όρο, ότι κάθε επέκταση του είδους αυτού:
- είναι αναμφισβήτητα επωφελής για το περιβάλλον,
- αιτιολογείται από άποψη φύσης της δέσμευσης, η διάρκεια της εναπομένουσας περιόδου και το μέγεθος της επιπλέον έκτασης, η οποία δεν πρέπει να είναι αισθητά μικρότερη από την αρχική έκταση ή όχι μεγαλύτερη από δύο εκτάρια και
- δεν μειώνει την επαλήθευση της τήρησης των όρων για τη χορήγηση των ενισχύσεων,
ή
β) την αντικατάσταση της αρχικής δέσμευσης του δικαιούχου από μια νέα δέσμευση για ολόκληρη τη συγκεκριμένη έκταση και υπό όρους που θα είναι τουλάχιστον το ίδιο αυστηροί με την αρχική δέσμευση.
Το στοιχείο β) εφαρμόζεται επίσης στις περιπτώσεις που η έκταση που υπόκειται στη δέσμευση αποτελεί αντικείμενο επέκτασης εντός της εκμετάλλευσης.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαρτίου 1997.

Labels: 20
5
6